CELEX: 31998R0843
Language: mt
Date: 1998-04-22 00:00:00
Title: Ir-Regolament tal-Kummissjoni (KE) Nru 843/98 tat-22 ta’April 1998 li jemenda r-Regolament tal-Kunsill (KE) Nru 2200/97 fir-rigward tat-tqassim taż-żoni bejn l-Istati Membri ta’ żoni taħt siġar tat-tuffieħ, siġar tal-lanġas, siġar tal-ħawħ u siġar tan-nuċiprisk li għalihom jistgħu jingħataw premiums għat-tindif mill-għeruq

Avviż Legali Importanti

|

31998R0843

Official Journal L 120 , 23/04/1998 P. 0010 - 0010

		Ir-Regolament tal-Kummissjoni (KE) Nru 843/98tat-22 ta’April 1998li jemenda r-Regolament tal-Kunsill (KE) Nru 2200/97 fir-rigward tat-tqassim taż-żoni bejn l-Istati Membri ta’ żoni taħt siġar tat-tuffieħ, siġar tal-lanġas, siġar tal-ħawħ u siġar tan-nuċiprisk li għalihom jistgħu jingħataw premiums għat-tindif mill-għeruqIl-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ewropea,Wara li kunsidrat ir-Regolament tal-Kunsill (KE) Nru 2200/97 tat-30 ta’ Ottubru 1997 dwar it-titjib fil-produzzjoni tal-Komunità tat-tuffieħ, lanġas, ħawħ u nuċiprisk [1], u b’mod partikolari l-Artikolu 1(2) tiegħu,Billi l-Artikolu 1(2) tar-Regolament (KE) Nru 2200/97 jaqsam bejn l-Istati Membri iż-żona li fir-rigward tagħha jistgħu jingħataw premiums għat-tindif mill-għeruq li għalihom jipprovdi l-Artikolu 1(1) ta’ dak ir-Regolament; billi l-Artikolu 1(2) ta’ dak ir-Regolament jistabbilixxi l-limitu u l-proċedura li tapplika għall-emendi għal dak it-tqassim;Billi, skond l-informazzjoni li l-Kummissjoni rċeviet sa l-1 ta’April 1998, l-applikazzjonijiet għall-premiums tat-tindif mill-għeruq f’ċerti Istati Membri jkopru żoni iżgħar minn dawk imsemmija fl-Artikolu 1(2) tar-Regolament imsemmi hawn fuq; billi t-total taż-żoni li għadhom disponibbli jammonta għal 630 ettaru fil-każ tas-siġar tat-tuffieħ u tal-lanġas u 1264 ettaru fil-każ tas-siġar tal-ħawħ u tan-nuċiprisk; billi dawk iż-żoni għandhom ikunu allokati lill-Istati Membri fejn iż-żoni koperti bl-applikazzjonijiet jeċċedu dawk imsemmija fl-Artikolu 1(2) tar-Regolament imsemmi hawn fuq, u, bħala prijorità, lil dawk l-Istati Membri fejn l-irtirar jippreżenta l-ogħla perċentwali ta’ produzzjoni; billi, iżda, t-trasferimenti m’għandhomx jinvolvu żoni ta’ anqas minn, bejn wiehed u ieħor, 50 ettaru;Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għall-Frott u l-Ħxejjex,ADOTTAT DAN IR-REGOLAMENT:L-Artikolu 1It-tabella fl-Artikolu 1(2) tar-Regolament (KE) Nru 2200/97 hija b’dan sostitwita b’dan li ġej."Stati Membri | Tuffieħ u lanġas (ha) | Ħawħ u nuċiprisk (ha) |Il-Belġju | 118 | — |Il-Ġermanja | 894 | 3 |Id-Danimarka | — | — |Il-Greċja | 599 | 2780 |Spanja | 1412 | 2564 |Franza | 3181 | 1414 |L-Irlanda | — | — |L-Italja | 2389 | 2994 |Il-Lussemburgu | — | — |L-Olanda | 593 | — |L-Awstrija | 139 | 19 |Il-Portugall | 325 | 226 |Il-Finlandja | 5 | — |L-Isvezja | 40 | — |Ir-Renju Unit | 305 | —" |L-Artikolu 2Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Kominitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-22 ta’April 1998.Għall-KummissjoniFranz FischlerMembru tal-Kummissjoni[1] ĠU L 303, tas-6.11.1997, p. 3.--------------------------------------------------